На основу члана 108. став 1. и 3. и члана 110. Статута општине Куршумлија („Сл. лист општине Куршумлија“, број 6/2019), Општинско веће општине Куршумлија на седници одржаној дана 26.11.2019. године донело је:

**З А К Љ У Ч А К**

**О СПРОВОЂЕЊУ ЈАВНЕ РАСПРАВЕ**

Члан 1.

Одређује се спровођење јавне расправе о Нацрту Одлуке о локалним комуналним таксама за 2020. годину.

Члан 2.

Утврђује се Програм јавне расправе о Нацрту Одлуке о локалним комуналним таксама за 2020. годину.

Члан 3.

Јавна расправа о Нацрту Одлуке о локалним комуналним таксама за 2020. годину спровешће се у периоду од 27.11.2019. године до 12.12.2019. године.

Члан 4.

Овај Закључак објавити у "Службеном листу општине Куршумлија ".

Број: II-02-153/2019-7

У Куршумлији, дана: 26.11.2019.године

**ОПШТИНСКО ВЕЋЕ ОПШТИНЕ КУРШУМЛИЈА**

**ПРЕДСЕДНИК ОПШТИНСКОГ ВЕЋА**

***Радољуб Видић, дипл.ецц ,с.р.***

ПРОГРАМ ЈАВНЕ РАСПРАВЕ

О НАЦРТУ ОДЛУКЕ О ЛОКАЛНИМ КОМУНАЛНИМ ТАКСАМА ЗА 2020.ГОДИНУ

1. У поступку припреме Одлуке о локалним комуналним таксама за 2020. годину, Општинско веће општине Куршумлија спроводи јавну расправу о Нацрту Одлуке о локалним комуналним таксама за 2020. годину (у даљем тексту:Нацрт одлуке).
2. Нацрт Одлуке је саставни део овог Програма.
3. Јавна расправа о Нацрту одлуке спровешће се у периоду од 27.11.2019. године до 12.12.2019. године.
4. Програм јавне расправе о Нацрту одлуке, са Нацртом одлуке објављује се на интернет страници Општине Куршумлија [www.kursumlija.org](http://www.kursumlija.org) и огласној табли општине Куршумлија.
5. Предлози, сугестије и мишљења грађана и осталих учесника у јавној расправи могу се доставити путем електронске поште на адресу [javnarasprava@kursumlija.org](mailto:javnarasprava@kursumlija.org) или поштом на адресу: Општина Куршумлија, ул. Пролетерских бригада бб, 18430 Куршумлија, са назнаком – „За јавну расправу о Нацрту одлуке о локалним комуналним таксама за 2020. годину“, најкасније до 12.12.2019. године до 12,00 часова, на посебном обрасцу који ће се објавити на сајту општине Куршумлија.
6. Јавни позив за ућешће у јавној расправи упутиће се грађанима, удруђењима, стручној и осталој јавности и исти ће се објавити на интернет страници Општине Куршумлија [www.kursumlija.org](http://www.kursumlija.org) и на локалној телевизији.
7. По окончању јавне расправе Одељење за локаклну пореску администрацију, буџет и финансије ће анализирати све предлоге и сугестије учесника у јавној расправи и на основу тога сачинити извештај о спроведеној јавној расправи, који ће се објавити на интернет презентацији општине Куршумлија.

Број: II-02-153/2019-7-1

У Куршумлији, дана: 26.11.2019.године

**ОПШТИНСКО ВЕЋЕ ОПШТИНЕ КУРШУМЛИЈА**

**ПРЕДСЕДНИК ОПШТИНСКОГ ВЕЋА**

***Радољуб Видић, дипл.ецц, с.р.***